සිරිල් ධර්මවර්ධන
සිරිල් ධර්මවර්ධන යනු වේදිකාව, සිනමාව සහ ටෙලි නාට්‍ය යන කලා ක්ෂේත්‍ර ත්‍රිත්වයෙහිම දක්ෂතා දැක්වූ විශිෂ්ට රංගන ශිල්පියෙක් මෙන්ම ක්‍රියාකාරී මානව හිතවාදියෙකු සහ දේශපාලඥයෙකුද විය.

හෙන්රි ජයසේන මහතාගේ "මනරංජන වැඩ වර්ජන" වේදිකා නාට්‍ය තුලින් රංගනයට පිවිසි සිරිල් ධර්මවර්ධනයන් පෙනහළු පිළිකාවකට ගොදුරුව 2013 වසරේදී ඔස්ට්‍රේලියාවේදී අභාවප්‍රාප්ත වන තුරුම ක්‍රියාකාරී ලෙස කලාවෙහි සහ දේශපාලනයෙහි නිරත වූ අතර. එතුමාගේ අභාවයෙන් පසුව එතුමාගේ පුතු බිනර ධර්මවර්ධන විසින් ආරම්භ කරන ලද "සිරිල් ධර්මවර්ධන පදනම (CDF) " මඟින් ලංකාවේ විවිධ පළාත් වල සිටින සුව කළ නොහැකි රෝග වලින් පෙළෙන රෝගීන් සඳහා නොමිලයේ ක්‍රියාත්මක වන ගිලන් රථ සේවාවක් ලබාදෙයි.

රඟපෑ වේදිකා නාට්‍ය 
 මනරංජන වැඩවර්ජන
 හුණුවටයේ කථාව
 අපට පුතේ මඟක්‌ නැතේ
 දිරිය මව සහ ඇගේ දරුවෝ
 මකරා
 කැළණි පාළම
 ඉඩම
 දූවිලි
ඒකා අධිපති (ධර්මසිරි බණ්ඩාරණායක අධ්‍යක්ෂණය )
As Inspector calls (ඉංග්‍රීසි මාධ්‍ය නාට්‍ය ෆීලික්ස් ප්‍රේමවර්ධන අධ්‍යක්ෂණයක් .)
ඔන්න බබෝ ඇතින්නියා

රඟපෑ ටෙලි නාට්‍ය 
 නදී ගීතය
 ගංගා සහ නිශ්ශංක
 ඉරබටු තරුවක්‌
 සමන්තැන්න
චාරුලතා
 හිරුට මුවාවෙන්
 ලෝකාන්තය
 බෝඩිම (ප්‍රහසන )
 වාඩිය (ප්‍රහසන )
ගිරය
 කටු ඉඹුල  
බැද්දෙගෙදර
හංස ගීතය
හිරුට පිපෙන සූරියකාන්තා
එක් මෘගාංගනාවියක්
කිඳුරංගනා
හිම වගේ

රඟපෑ චිත්‍රපට 
 වලාම්පුරි
හිමගිර (අධ්‍යක්ෂණය : විජය ධර්මශ්‍රී) (1990)
Les mystères de Sadjurah (1997)
Mother Teresa: In the Name of God's Poor (1997 watch)

දේශපාලන ජිවිතය 
සිරිල් ධර්මවර්ධන මහතා ,විජය කුමාරතුංගයන් සමඟ ශ්‍රී ලංකා මහජන පක්ෂය පිහිටුවාගත් ආරම්භක සාමාජිකයන්ගෙන් කෙනෙකි.රත්ගම ප්‍රදේශයේ සභා නායක ධූරය හෙබවූ හෙතෙම දකුණු පළාත් සභාවද නියෝජනය කළේය. විජය කුමාරණතුංග ඇතුළු එම පක්ෂයේ සාමාජිකයන් 141 ක් පමණ සාහසිකයන් අතින් ඝාතනය විය.විජය කුමාරණතුංගයන්ගේ බිරිඳ  චන්ද්‍රිකා බණ්ඩාරණායක කුමාරණතුංග පසු ශ්‍රී ලංකාවේ ජනපති ධූරයට පත් වූවාය. එම ඝාතනයන් සිදුකළ බවට  සැලකෙන දේශපාලන පක්ෂය සමඟ සන්ධානගතවීමට චන්ද්‍රිකා ජනපතිනියගේ රජය තීරණය කිරීම සමඟ කලකිරීමට පත්වූ ධර්මවර්ධනයන් පසුකාලීනව එක්සත් ජාතික පක්ෂය (UNP) ට එක්විය.

මුලාශ්‍ර

බාහිර යොමු
http://cinema.lk/cyril-dharmawardena-paper-article/

http://archives.sarasaviya.lk/2013/11/14/?fn=sa13111422
නළුවන්
2013 මරණ